בטאון חיל האוויר

בטאון חיל האוויר הוא כתב עת לנושאי תעופה ישראלי היוצא לאור מדי חודשיים, והוא המגזין הרשמי של חיל האוויר הישראלי.

הביטאון הוא יחידה צבאית של חיל האוויר.

הכתבים, הצלמים והגרפיקאים הם חיילים בשירות חובה, וחלק מהעורכים הם אזרחים עובדי צה"ל שעבדו קודם לכן במערכות תקשורת שונות. כתבי הביטאון אמונים גם על עדכון חדשות חיל האוויר באתר האינטרנט של חיל האוויר.

היסטוריה
בטאון חיל-האוויר הוקם ב-2 בספטמבר 1948. הגיליון הראשון ראה אור לראשונה ב-20 בספטמבר באותה שנה כמגזין עב-כרס היוצא לאור מדי שישה חודשים. המגזין הכיל חדשות מבסיסי החיל, סיפורי גבורה ומדור מכתבי חיילים. הוא נערך על ידי מייסדו משה הדר (פומי), ומחירו עמד על 50 מיל.

הבטאון יצא לאור לאחר הצעת אגף המנהלה של חיל האוויר בנושא דפוסי הפעולה של החיל מול אגף כוח האדם והמטה הכללי (המטכ"ל). בהצעה מצויה התייחסות גם לשיתוף הפעולה בין שירות התרבות שלו, שבראשו עמד אז ד"ר אברהם שאנן, לבין שירות התרבות הכללי. אנשי שירות התרבות פנו בקריאה לכל יחידות החיל לבוא וליטול חלק בכתיבת המאמרים לבטאון זה — אולם ללא הצלחה, ולכן נאלצו לכתוב בעצמם את רוב המאמרים. הבטאון הופיע אחת לכמה חודשים, במתכונת של חוברת עבת כרס הכוללת צילומי צבע, דבר שהיה נדיר באותה תקופה, וזכה לתפוצה רבה בין בני הנוער.

בשנת 1977 שונתה מתכונת העבודה של הביטאון, העיתון גדל, הפורמט שונה ותדירותו גדלה לשישה גיליונות בשנה. בעקבות השינוי הדרסטי מספר הגיליון שונה ל-1, כלומר החל מיספור חדש. מאז מופיע על הביטאון מספר הגיליון החדש ובסוגריים מספר הגיליון הראשון מספטמבר 1948. עם התקדמות טכנולוגיות הדפוס הוכנסו יותר ויותר עמודי צבע לעיתון, עד שבתחילת שנות התשעים הפך העיתון צבעוני לחלוטין. הבטאון מודפס על דפי כרומו (נייר צילום) וכולל כתבות על חיל-האוויר, ידיעות חדשותיות על הנעשה בישראל ומחוצה לה בנושאי תעופה, מדור היסטורי, מדור שאלות הקוראים ועוד.

למרות היותו גוף צבאי, הבטאון מתנהל כמשק עצמאי סגור. בשנת 1991, כאשר ביקש הרמטכ"ל הטרי אהוד ברק לסגור את כל הביטאונים הצבאיים, היה בטאון חיל-האוויר אחד משלושת הביטאונים שהמשיכו לצאת לאור (השניים האחרים היו "במחנה" ו"מערכות"), בין השאר בשל העובדה שהחזיק את עצמו כלכלית ולא היה לנטל על תקציב משרד הביטחון. בטאון חיל-האוויר מצליח גם כיום לכסות את עלויות ההפקה שלו ולהימצא במאזן כלכלי חיובי.

יחידת בטאון חיל-האוויר אחראית גם על אתר האינטרנט והרשתות החברתיות של החיל. האתר החל לפעול ב-16 בספטמבר 1998, עליו מופקד עורך ראשי, אשר נמנה עם גרעין הכתבים.

 דגמי מטוסים מנייר 
בין השנים 1958 ועד שנת 2004, צורפו מעת לעת דגמי נייר של מטוסים שונים לבניה עצמית בשיטת פיסול בקרטון. בסך הכל הופצו כך למעלה מ-80 דגמים, רובם מטוסים שהיו בשירות חיל האוויר הישראלי ומיעוטם מטוסים של חילות אוויר זרים.

חלק מהדגמים היה פרי תכנון ישראלי וחלקם העתק של דגמי חברת Wilhelmshavener Modellbaubogen הגרמנית.

הדגמים היו פופולריים מאוד וסייעו בהפצת הביטאון בקרב בני הנוער.

להלן רשימת דגמי המטוסים שהודפסו וצורפו לביטאונים השונים על פי סדר הוצאתם.
דגםגיליון מספרחודש ושנהדאסו מיסטר IV43מאי-58מיג 1747מרץ-59סופר מיסטר53נוב-60פוגה מגיסטר54אפר-61מיג 1955ספט-60איליושין 2856דצמ-61נורד 2501 נוראטלס58אוג-62הוקר האנטר60נוב-62סאאב 35 דראקן61מרץ-63אינגליש אלקטריק לייטנינג62אוג-63מסרשמיט Bf 10963נוב-63דגמי נושאת מטוסים64מרץ-64טיל נגד מטוסים בומרק65יולי-64פיאט G.9166נוב-64סופרמרין ספיטפייר67מרץ-65מיראז C-III68יוני-65בריסטול סיקמור69נוב-65טיסן שחף70מרץ-66ארבעה טיסנים71יולי-66F-86 סייבר72אוק-66F-100 סופר סייבר73פבר-67הספיט השחור76מאי-68מיג 1777נוב-68פוקר Dr-I78מרץ-69פוליקרפוב I-1679יולי-69הוקר סי-הוק80דצמ-69דאסו מיסטר IV81מרץ-70F-4 פנטום82יולי-70F-8483נוב-70מיג 2184מרץ-71A-4 סקייהוק85אוג-71סוחוי 786דצמ-71ת'נדרצ'יף F-10587מרץ-72מיג 25 פוקסבט88יולי-72יסעור CH-5389נוב-72סופרמרין ספיטפייר90אפר-73אוסטר91יולי-73P51 מוסטנג93אפר-74ססנה 17294אוג-74דאסו אוראגן95דצמ-74A-7 קורסייר96אפר-75כפיר97אוג-75הוק98ינו-76אוויה C-210 מסרשמידט99אפר-76הספיט השחור100אוק-76A-4 סקייהוק101יולי-77הרקולס C-130106יולי-78סאאב 37 ויגן109דצמ-78פנטום111יוני-79F-15113אוק-79C-47 דקוטה115פבר-80AH-1S קוברה117יוני-80F-16119אוק-80כפיר C-2121פבר-80F5-E123יוני-81F-18125אוק-81הסלר B-58128מאי-82נשר131דצמ-82מיג 21PF133אפר-83F-15136ספט-83מיראז F-1138פבר-84SR-71 הציפור השחורה141יולי-84דה הבילנד דראגון רפיד144ינו-85גלוסטר מטאור147יולי-85מוסטנג P-51D154ספט-86מיצובישי A6M זירו156ינו-87מיג 31159יולי-87B-2170יולי-89F-16D172דצמ-89דיסקברי175יולי-90AH-64 אפאצ'י177דצמ-90סטירמן180יוני-91מיג 29183דצמ-91A-4N סקייהוק186יוני-92חמקן F-117A189דצמ-92מיג 23191אפר-93E-2 הוקאיי195דצמ-93F-15I202פבר-95חמקן F-117A251אפר-03F-16I252יוני-03מעבורת החלל קולומביה256פבר-04צפע - בל קוברה AH-1F213נוב-13

עורכים ראשיים לדורותיהם

 שם  תקופת כהונה  הערות משה הדר (פומי)   אורי דרומי   אהרון לפידות  1993–1983  יקיר אלקריב   מירב הלפרין  1991–2003   פוטרה לאחר חקירת מצ"ח יעל בר  2003–2017 דרור אלבכר  2017–2025  אורטל ציטרון  2025–הווה 

מכתבי העיתון הבולטים לאורך השנים
 יעקב טרנר (כחלק משירותו כטייס קרב)
 יצחק זמיר
 דרור גלוברמן
 ליאור שליין
 אריה אבנרי
 רונה תמיר
 דורית ראשוני
 אור קשתי
 דורון רוזנבלום
 עמנואל בן-גוריון
 יפעת גליק
 לימור גולדשטיין 
 מירי חנוך
 דריה מעוז
 דני שלום

ראו גם
 במחנה
 ביבשה
 מערכות-ים, בין גלים
 דגם נייר

קישורים חיצוניים

 בטאון חיל האוויר (מ-1948 עד ינואר 1998) באתר הספרייה הדיגיטלית להיסטוריה ומורשת חיל האוויר

 גיליון נוכחי וגליונות קודמים. אתר חיל האוויר


הערות שוליים

*
קטגוריה:כתבי עת של צה"ל
קטגוריה:ישראל: תעופה
קטגוריה:חיל האוויר הישראלי
קטגוריה:יחידות חיל האוויר הישראלי